recursal/SuperWikiNEXT-32B huggingface dataset:
வெண்பாவின் முடிபு **காசு, பிறப்பு, நாள், மலர்** என்னும் வாய்பாட்டு முடிவுகளில் ஒன்றைக் கொண்டிருக்க வேண்டும் என்னும் நெறிமுறை உள்ளது. இந்த முறைமையில் மாற்றம் பெற்று வந்த வெண்பாக்கள் பண்டைய இலக்கியங்களில் உள்ளன. யாப்பருங்கல விருத்தி நூலில் அவை எடுத்துக் காட்டப்பட்டுள்ளன.  இவற்றை நாம் வெண்பா என ஏற்றுத் **தழுவிக்கொண்டுள்ளோம்**. 

காசு, பிறப்பு என்பன சீர் வாய்பாடுகள். இவை முறையே நேர்பு, நிரைபு என்னும் அசை வாய்பாடுகள். இவை குற்றியலுகரத்தில் முடிவதைக் காணலாம். எடுத்துக் காட்டப்பட்டுள்ளது போல் பண்டைய வெண்பாக்களில் சில முற்றுகரத்ததில்  முடிகின்றன. இதற்கு இலக்கணம் கூறும் நூற்பா இதனைச் சிறப்பு இல்லாதது எனக் குறிப்பிடுகிறது.

1
-

திறந்திடுமின் தீயவை பிற்காண்டு மாதர்  

இறந்து படிற்பெரிதாம் ஏதம் – உறந்தையர்கோன்  

தண்ணார மார்பிற் தமிழ்நர் பெருமானைக்  

கண்ணாரக் காணக் **கதவு**.

2
-

>  செய்யாட்கு இழைத்த திலகம்போல், சீர்க்கு ஒப்ப,  
> 
> 
> 
> வையம் விளங்கிப் புகழ் பூத்தல் அல்லது,  
> 
> பொய்யாதல் உண்டோ மதுரை புனை தேரான்  
> 
> வையை உண்டாகும் **அளவு** 
> 
> 
>

3
-

>  தண் தமிழ் வேலித் தமிழ்நாட்டகம் எல்லாம்  
> 
> நின்று நிலைஇப் புகழ் பூத்தல் அல்லது,  
> 
> குன்றுதல் உண்டோ மதுரை, கொடித் தேரான்  
> 
> குன்றம் உண்டாகும் **அளவு**
> 
> 
>

4
-

>  வேற்றாரை வேற்றார் தொழுதல் இளிவரவு;  
> 
> போற்றாய் காண், அன்னை! புரையோய்! புரை இன்று,  
> 
> மாற்றாளை மாற்றாள் **வரவு** 
> 
> 
>

5
-

>  இனி, மன்னும் ஏதிலர் நாறுதி; ஆண்டுப்  
> 
> பனி மலர்க் கண்ணாரோடு ஆட--நகை மலர்  
> 
> மாலைக்கு மாலை வரூஉம்; வரை சூள் நில்--  
> 
> காலைப் போய் மாலை **வரவு**. 
> 
>  
>

6
-

>  பாலன் தனதுருவாய் ஏழுலகுண் டாலிலையின்  
> 
> மேலன்று நீகிடந்தாய் மெய்யன்பர் - ஆலன்று   
> 
> வேலைநீர் உள்ளதோ விண்ணதோ மண்ணதோ  
> 
> சோலைசூழ் குன்றெடுத்தாய் **சொல்லு**
> 
> 
>

7
-

>  எளிதின் இரண்டடியும் காண்பதற்கென் உள்ளம்   
> 
> தெளியத் தெளிந்தொழியும் செவ்வே - களியிற்  
> 
> பொருந்தா தவனைப் பொரலுற் றரியாய்  
> 
> இருந்தான் திருநாமம் **எண்ணு**
> 
>  
>

8
-

>  நுண்மைசால் கேள்வி நுணங்கியோர் சொல்லையாய்  
> 
> தொன்மைசால் நன்மருந் **து**
> 
> 
>

9
-

>  நெடுநுண் சிலையலைக்கும் நீர்மைத்தே பேதை  
> 
> கொடிநுண் புருவக் **குலா**
> 
> 
>

10
--

>  நிழலிடையிஃ தோபுகுந்து நிற்கவே என்றேற்(கு)  
> 
> அழலிடை அம்மலரே போன்றாய் - கழலுடைக்காற்  
> 
> காம்போசன் ஆமூர்க் கடலார் மடமகளே  
> 
> வேம்போஎன் வாயின் **வினா**
> 
> 
>

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 181, 182
2. ↑  குற்றியலுகரம் அல்லாமல் குற்றியலுகர அசையில் முடியும் உகரங்கள்
3. ↑  
குற்றுகரச் சீரோடு ஊகார ஆகாரச் சீர்   

இற்ற எழுவாயாப் பின்னிசைத்தாய் - முற்றுகரம்  

ஈறாய் வருமே எனினும் நிரையவாய்க்  

கூறார் சிறப்புடைத்தாக் கொண்டு
4. ↑  முத்தொள்ளாயிரம் - பாடல் 27
5. ↑  பரிபாடல் திரட்டு 10
6. ↑  பரிபாடல் 20
7. ↑  பரிபாடல் 8
**தொல்லியல் அருங்காட்சியகம், சிறீ சூரியபாகர்**, இந்தியாவின் அசாம் மாநிலத்தில் உள்ள கோவல்பாரா மாவட்டத்தில் உள்ளது. பிரமபுத்திரா பள்ளத்தாக்குப் பகுதியில் உள்ள கோவல்பாரா நகரில் இருந்து சுமார் 14 கிலோமீட்டர் தொலைவில் உள்ள சிறீ சூரியபாகர் என்னும் இடத்தில் இந்த அருங்காட்சியகம் அமைந்துள்ளது. இப்பகுதியில் இடம்பெற்ற தொல்லியல் ஆய்வுகளின் மூலம் பெறப்பட்ட பொருட்களைக் காட்சிக்கு வைப்பதற்காக இந்த அருங்காட்சியகம் அமைக்கப்பட்டது. இது மூன்று காட்சிக்கூடங்களாகப் பிரிக்கப்பட்டுள்ளது. 

சிறீ சூரியபாகரில் பிராமணிய, பௌத்த, சமண மதங்களைச் உரியனவும், கிறித்தவ காலத் தொடக்கத்திலிருந்து கி.பி. 12 ஆம் நூற்றாண்டு வரையிலான காலப்பகுதிகளைச் சேர்ந்த பல பாறைச் சிற்பங்கள் காணப்படுகின்றன. இப்பகுதியில் செய்யப்பட்ட அகழ்வாய்வுகள் மூலம் கிபி ஆறாம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்த இரண்டு கோயில்கள் கண்டுபிடிக்கப்பட்டுள்ளன. இவற்றிலிருந்து களிமண், கல் முதலியவற்றால் செய்யப்பட்ட பல தொல்பொருட்கள் கிடைத்துள்ளன. இவற்றுள் மகிசாசுரமர்த்தனி சிற்பம்; கீர்த்திமுகர், வித்தியாதரர் போன்ற உருவங்கள் செதுக்கிய கட்டிடக் கூறுகளும் குறிப்பிடத் தக்கவை.

மேலும் காண்க
------------

* ஸ்ரீமந்த சங்கர்தேவ் கலாக்ஷேத்திரா
* தொல்லியல் அருங்காட்சியகம், சிறீ சூரியபாகர்
* அசாம் மாநில அருங்காட்சியகம், குவகாத்தி
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2009-04-10 at the வந்தவழி இயந்திரம்
**வெண்ணிப் பறந்தலை** என்பது சங்ககாலப் போர்க்களங்களில் ஒன்று. வெண்ணி என்னும் ஊரை அடுத்து இப்போர்க்களம் அமைத்துக் கொள்ளப்பட்டது.

வெண்ணிப் பறந்தலையில் நடந்த போர்
-------------------------------

* கரிகால் வளவன் | சேரலாதன்

கழாத்தலையார் - புறம் 65  

மாமூலனார் - அகம் 55  

வெண்ணிக் குயத்தியார் - புறம் 66
வெண்ணிப் பறந்தலையில் பெருஞ்சேரலாதன் கரிகால் வளவனைத் தாக்கினான். கரிகாலன் தன் வலிமையையெல்லாம் காட்டி எய்த அம்பு சேரலாதனின் மார்பில் பாய்ந்து முதுகுப்பக்கமாக ஓடிவிட்டது. 
சேரலாதன் முதுகில் பட்ட புண்ணுக்காக நாணினான். முதுகுப் புண்ணோடு மேலும் போரிட விரும்பவில்லை.
போர்க்களத்திலேயே வடக்கிருந்து உயிர் நீத்தான்.

### இன்னா இன்னுரை

முதுகில் புண் இன்னா உரை.  

சேரலாதன் போர்க்களத்தில் வாள்வடக்கிருந்து உயிர் நீக்கிக்கொண்டது இன்னுரை.

### சான்றோர் வடக்கிருந்தது

இன்னா இன்னுரை கேட்ட சான்றோர்(சேரலாதனின் படைவீரர்கள்) தாமும் சேரலாதனுடன் வீடுபேறு அடைய விரும்பி அந்தப் போர்க்களத்தில் அவனுடன் சேர்ந்து வாள்வடக்கு இருந்து பெரும்பிறிது ஆயினர்.(உயிர் நீத்தனர்)

### உவமை காட்டும் பொருள்

தலைவி சொல்கிறாள். அவர் பொருள் செயச் சென்றார். அவருடன் நானும் சென்றிருக்கவேண்டும். சேரலாதனுடன் சேர்ந்து வாள்வடக்கிருந்த சான்றோர் போலச் சென்றிருக்க வேண்டும். செல்லாமல் கொல்லன் ஊதும் உலைக் குருகு போல என் நெஞ்சம் பெருமூச்சு விடுவது நன்றன்று, என்கிறாள்.

நல்லவன் யார்
------------

கரிகாலன் எய்தான். வென்றான். நல்லன்.  

சேரலாதன் புறப்புண் நாணி வாள்வடக்கு இருந்து உயிர் நீத்தான். புறப்புண் நாணியவன் எய்தவனைக் காட்டிலும் நல்லவன். - இது வெண்ணிக் குயத்தியார் கருத்து.

மேலும் பார்க்க
--------------

* வெண்ணி
* வெண்மணி வாயில்
* வெண்ணிவாயில்
**கணபதி அக்ரகாரம் அண்ணாதுரை அய்யர் நடேசன்** அல்லது **ஜி. ஏ. நடேசன்** (**Ganapathi Agraharam Annadhurai Ayyar Natesan**) (25 ஆகஸ்டு 1873 – 29 ஏப்ரல் 1948) சென்னை மாகாணத்தில் வாழ்ந்த இந்திய விடுதலைப் போராட்ட வீரர், எழுத்தாளர், இதழாளர், அரசியல்வாதி மற்றும் நூல் வெளியிட்டாளர் ஆவார்.

இவர் நிறுவிய ஜி. ஏ. நடேசன் & கோ நூல் வெளியிட்டு நிலையம், இந்திய தேசிய விடுதலை உணர்வுகளை தூண்டும் நூல்களை வெளியிடுவதில் முன்னிலை வகித்தது.

இளமை வாழ்க்கை
-------------

ஜி. ஏ. நடேசன் தஞ்சாவூர் மாவட்டம், பாபநாசம் வட்டம், பாபநாசம் ஊராட்சி ஒன்றியத்தில் உள்ள **கணபதி அக்ரகாரம்** எனும் கிராமத்தில், அண்ணாதுரை அய்யர் என்பாருக்கு 25 ஆகஸ்டு 1873ல் பிறந்தார்.

பள்ளிப் படிப்பை கும்பகோணத்தில் முடித்தார். கல்லூரிப் படிப்பை சென்னை மாநிலக் கல்லூரியில் பயின்றார். பின்னர் சொந்தமாக நூல் வெளியிட்டு நிறுவனத்தை துவங்குவதற்கு முன்னர் ஒரு ஆங்கிலேயரின் நூல் வெளியீட்டு நிறுவனத்தில் பணியாற்றினார். 1897ல் ஜி. ஏ. நடேசன் & கோ (G. A. Natesan & Co) எனும் நூல் வெளியீட்டு நிறுவனத்தை துவக்கினார்.

இந்திய விடுதலை இயக்கம்
----------------------

காந்தி, கஸ்தூரிபாய், அசன் (இடது), ஜி. ஏ. நடேசன் (வலம்), சென்னை (1915)
ஜி. ஏ. நடேசன் இந்திய விடுதலைப் போராட்டத்தில் பங்கு கொண்டார். 1900ல் ஆங்கில மொழியில் *The Indian Review*, எனும் மாத இதழை வெளியிட்டார். இம்மாத இதழில் இலக்கிய விமர்சனங்கள், விளக்கப் படங்கள், பொருளாதாரம் மற்றும் வேளாண்மை குறித்து செய்திகள் வெளியிட்டார்.

1915ல் முதன் முறையாக மகாத்மா காந்தியடிகள் சென்னைக்கு வருகை புரிந்த போது, ஜார்ஜ் டவுனில் உள்ள தம்பு செட்டித் தெருவில் இருந்த ஜி. ஏ. நடேசனின் இல்லத்தில், 17 ஏப்ரல் முதல் 8 மே 1915 வரை தங்கியிருந்தார்.

பிற்கால வாழ்க்கை
----------------

பின்னர் தனது காங்கிரஸ் கட்சி கொள்கையை கைவிட்ட ஜி. ஏ. நடேசன், இந்திய லிபரல் கட்சியில் இணைந்தார். 1922ல் இந்திய லிபரல் கட்சியின் தேசிய இணைச் செயலாளராக தேர்ந்தெடுக்கப்பட்டார். 1923 மற்றும் 1931களில் சென்னை மாகாண சட்டமன்றத்தின் நியமன உறுப்பினராக ஜி. ஏ. நடேசன் நியமிக்கப்பட்டார்.

இறப்பு
------

29 ஏப்ரல் 1948ல் ஜி. ஏ. நடேசன் தமது 74வது அகவையில் மறைந்தார்.

அடிக்குறிப்புகள்
----------------

1. 1 2  Siba Pada Sen (1972). *Dictionary of national biography*. Institute of Historical Studies. பக். 245–246. .
2. 1 2   *World biography*. Institute for Research in Biography. 1948. .
3. ↑   *Diamond jublee: sixty years of publishing, 1897-1957*. G. A. Natesan & Co.. 1957. பக். 39.
4. 1 2  Somerset Playne; J. W. Bond; Arnold Wright (1914). *Southern India: its history, people, commerce, and industrial resources*. பக். 733. .
5. ↑  "The Mahatma: Gandhi and Kasturba". Gandhi Ahsram at Sabarmati. 6 February 2009 அன்று மூலம் பரணிடப்பட்டது.
6. 1 2  "When Gandhi visited Madras". *தி இந்து*. 26 January 2003. Archived from the original on 20 June 2003. .
7. 1 2 3  Clarence Lewis Barnhart; William Darrach Halsey (1980). *New Century Cyclopedia of Names*. Simon & Schuster. பக். 2892. ISBN 0136119476, ISBN 978-0-13-611947-0.
8. ↑  B. Natesan (1933). *Souvenir of the sashtiabdha-poorthi of the Hon. Mr. G. A. Natesan*. G. A. Natesan & Co.. பக். 55.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* ஆத்திரேலியா
* நெதர்லாந்து

 |
| மக்கள் | 
* Trove

 |
**ஒழுமைமங்கலம் மாரியம்மன் கோயில்** தமிழ்நாட்டில் மயிலாடுதுறை மாவட்டம், ஒழுமைமங்கலம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், காத்தவராயன், கருப்பண்ணசாமி, பேச்சியம்மன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. பங்குனி மாதம் பங்குனி ஞாயிறு திருவிழா முக்கிய திருவிழாவாக நடைபெறுகிறது. சித்திரை, ஆடி, ஆவணி, புரட்டாசி மாதம் தமிழ்வருடபிறப்பு, தீர்த்தவாரி, விநாயகர் சதுர்த்தி, நவராத்திரி, விஜயதசமி, திருவிழாவாக நடைபெறுகிறது. பங்குனி மாதம் ஞாயிறு தேரோட்டம் நடைபெறுகிறது. சித்திரை மாதம் வெள்ளி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தொல்லியல் அருங்காட்சியகம், தரங்கை பேராயர் மாணிக்கம் லுத்தரன் கல்லூரி** என்பது தமிழ்நாட்டின், நாகப்பட்டிணம் மாவட்டம் பொறையாரில் உள்ள பேராயர் மாணிக்கம் லுத்தரன் கல்லூரியில் உள்ள ஒரு தொல்லியல் அருங்காட்சியகமாகும். 

இந்த அருங்காட்சியகத்தில் காட்சிக்கு வைக்கப்பட்டுள்ள பொருட்கள் எல்லாம், இந்த கல்லூரியின் வரலாற்றுத் துறை மாணவர்களால் சுற்றுவட்டாரத்தில் நடத்தப்பட்ட கள ஆய்வில் கண்டெடுக்கப்பட்டவை ஆகும். ஒருங்கிணைந்த தஞ்சை மண்டலத்தில் உள்ள தில்லையாடி, தலைச்சங்காடு, தி.மணல்மேடு, காரைக்கால் மாவட்டம் மாதூர் உள்ளிட்ட சுற்று வட்டாரத்தில் உள்ள பல்வேறு பகுதிகளில் வரலாற்றுத்துறை மாணவர்களால் கள ஆய்வு மேற்கொள்ளப்பட்டு, அப்பகுதிகளில் 2,500 ஆண்டுகளுக்கு முற்பட்ட பொருட்களான முதுமக்கள் தாழி, ஈமக்கிரியை தாழி, அந்தத் தாழிகளில் இருந்த மண்டை ஓடுகள், எலும்புத் துண்டுகள், மட்பாண்டங்கள், கீறல் குறியீடுகளுடன் கூடிய மட்பாண்டங்கள், இரும்பினாலான சிறிய ஆயுதங்கள் உள்ளிட்ட பொருட்கள் கண்டறியப்பட்டன. மேலும் புதிய கற்கால, இரும்பு கால மட்பாண்டங்களும் கண்டறியப்பட்டன. அவற்றைத் திரட்டி 2002 இல் இந்த அருங்காட்சியம் அமைக்கப்பட்டது.

மேற்கோள்கள்
-----------

1. ↑  வீ. தமிழன்பன் (10 மார்ச் 2018). "அருங்காட்சியகம் அடைகாக்கும் 'பேய் குமுட்டி'". *செய்திக் கட்டுரை*. தி இந்து தமிழ். 3 ஏப்ரல் 2018 அன்று பார்க்கப்பட்டது.
**ஒவ்வாவையூக்கி** (Allergen) என்பது ஒவ்வாமையைத் தூண்டும் காரணிகளாகும். இவை உடலுக்குள் செல்வதால் அவை உடலுக்கு ஒவ்வாமையை ஏற்படுத்துகின்றன. இவை உயிருள்ள நுண்ணுயிர்ப் போன்றப் பொருளாகத் தான் இருக்க வேண்டும் என்பது தேவையில்லை. உடலின் எதிர்ப்பாற்றலைத் தூண்டும் எந்தவித வெளிப்பொருட்கள் (antigen) உட்சென்றாலும் அது தடுப்பாற்றலைத் தூண்டி உடலுக்கு எந்த பாதிப்பும் ஏற்படாமல் ஆவனம் செய்யும். அவ்வாறு தூண்டும் பொருட்களானது நோயெதிர்ப்புப் பொருட்களை மிதமிஞ்சி யுற்பத்திச் செய்யும் நிகழ்வை நாம் மிகையுணர்வூக்கம் என விளிக்கிறோம். இவ்வாறு ஒவ்வாமையைத் தூண்டும் பொருட்களானது முதல் வகை மிகையுணர்வூக்கத்தை தோற்றுவிக்கின்றன .

அஎநுவால் எடுக்கப்பட்ட ஒருத் தாவரத்தின் மகரந்தமாகும். மகரந்தம் என்பது ஒரு ஒவ்வாமையூக்கியாகும்.

பொதுவாக மானுடரிடத்தில் ஒவ்வாமையின் போது IgE என்னும் பிறப்பொருளெதிரி உடலில் அதிகமாக உற்பத்தியாகிறது. அது பெரும்பாலும் ஒட்டுண்ணிகளால் ஏற்படும் நோய்தொற்றலின் போது உடலில் மிகுந்துக் காணப்படும். ஆனால், ஒவ்வாமையூக்கி என்பது இவ் IgE என்னும் காரணியை ஒட்டுண்ணி அல்லாச்சூழ்நிலையில் உற்பத்திச் செய்து முதல் வகை மிகையுணர்வூக்கத்தை, குறிப்பாக ஒவ்வாமையுள்ள ஒருவரித்தில் கூடுதலாக உண்டாக்குகின்றன.

**பொதுவாகக் முதல்வகை மிகையுணர்வூக்கத்தை தோற்றுவிக்கும் ஒவ்வாமையூக்கிகள் சில**:



|-
| புரதங்கள்||அயல் நிணனீர்
|-
| 
|-
| ||தடுப்பூசிப் புரதங்கள்
|-
| தாவர மகரந்தம்||பார்த்தீனியம்
|-
| ||பிர்ச் மரம்
|-
| ||ரைப்புல்
|-
| ||ராக்களை
|-
| ||திமோதிப் புல்
|-
| மருந்து||பெனிசில்லின்
|-
| ||சல்போனமைடுகள்
|-
| ||சிற்றிட உணர்மழுக்கி (Local anaesthetics)
|-
| ||சாலிசிலேட்டுகள்
|-
| உணவு||கொட்டைகள்
|-
| ||கடலுணவுகள்
|-
| ||முட்டை
|-
| ||பட்டானி, அவரை
|-
| ||பால்
|-
| பூச்சிச் சார்ந்த||தேனீ நச்சு
|-
| ||குளவி நச்சு
|-
| 
|-
| ||எறும்பு நச்சு
|-
| ||கரப்பான் புல்லி
|-
| ||பொடுகு, பேன், மூட்டைப்பூச்சி
|-
| நுண்ணுயிர்||பூஞ்சை வித்து
|-
| விலங்கு||நாய், பூனை போன்ற உயிரினங்களின் மயிர் மற்றும் ரோமங்கள்
|-
| மற்றும் மரம் மற்றும் செடியின் பால்
|-
| \* கோப்பு ஆவணம்: Kuby immunology
|-
| 
|}

மேற்கோள்கள்
-----------

1. ↑  Goldsby, Richard A. et al.Immunology. 5th ed. New York: W.H. Freeman
2. ↑  Kindt TJ, Goldsby RA, Osborne BA, 2007, Kuby Immunology, Sixth edition, WH Freeman and Company ISBN 978-0-7167-8590-3
ஒரு திபெத்திய வெண்ணெய் விளக்கு
 வெண்ணெய் விளக்குகள் எரிகின்றன
**வெண்ணெய் விளக்குகள்** (Butter lamps) என்பது இமயமலை முழுவதும் உள்ள திபெத்திய பௌத்தக் கோவில்களிலும், மடாலயங்களிலும் ஒரு குறிப்பிடத்தக்க அம்சமாகும். விளக்குகள் பாரம்பரியமாக தெளிவுபடுத்தப்பட்ட யாக் வெண்ணெயைக் கொண்டு எரிய வைக்கப்படுகின்றன. ஆனால் இப்போது பெரும்பாலும் தாவர எண்ணெய் அல்லது வனஸ்பதி நெய்யைப் பயன்படுத்துகின்றன. 

வெண்ணெய் விளக்குகள் மனதை ஒருமுகப்படுத்தவும் தியானத்திற்கு உதவவும் செய்கிறது. இந்தியா மற்றும் திபெத் பகுதிகளில் சாக்த சமயத்தவர்கள் , வச்ராயான பௌத்த சமயப் பிரிவினர் மற்றும் சுவேதாம்பர சமண சமயத்தினர் கடைப்பிடிக்கும் தாந்திரீகத்தில் ஒருவர் "சிறந்த ஆன்மீக உணர்வை உணர விரும்பினால், நூற்றுக்கணக்கான விளக்குகளை ஏற்றுங்கள்" எனக் குறிப்பிடுகிறது. 

பௌத்த யாத்ரீகர்கள் தங்களின் "தகுதி" நிலையை பெற விளக்கு எண்ணெயை வழங்குகிறார்கள். மடத்தில் உள்ள துறவிகள் விளக்குகளை பராமரிக்கிறார்கள், பல மடாலயங்களை சேதப்படுத்திய பேரழிவுகரமான தீவிபத்திலிருந்து தவிர்க்க தீவிர கவனம் செலுத்துகிறார்கள். பாதுகாப்பிற்காக, வெண்ணெய் விளக்குகள் சில நேரங்களில் ஒரு கல் தளத்துடன் ஒரு தனி முற்றத்தில் வைக்கப்படுகின்றன.

வெளிப்புறமாக, விளக்குகள் இருளை விரட்டுகின்றன. கருத்தியல் ரீதியாக, அவை கற்பனைப் பொருளை வெளிச்சமாக மாற்றுகின்றன. இது அறிவொளியைத் தேடுவதற்கு ஒத்ததாகும். நாரோபாவின் ஆறு யோகங்களின் தம்மோ யோகா ஆற்றலின் வெப்பத்தை அவர்கள் நினைவுகூர்கின்றன. இது கக்யு, கெலுக், தாந்த்ரீக பௌத்த மதத்தின் சாக்யப் பள்ளிகளுக்கு முக்கியமான உரையாகும்.

மேலும் காண்க
------------

* நாச்சியார் கோயில் விளக்கு
* பறக்கும் விளக்கு
* வெண்ணெய் விளக்குத் திருவிழா

மேற்கோள்கள்
-----------

1. ↑

விக்கிமீடியா பொதுவகத்தில்,  
 ***வெண்ணெய் விளக்குகள்***   
என்பதின் ஊடகங்கள் உள்ளன.
**தருண் கோகய்**  ( **Tarun Gogoi**, அசாமி: তৰুণ গগৈ) (பிறப்பு ஏப்ரல் 1, 1936  - இறப்பு நவம்வர் 23, 2020) இந்திய மாநிலம் அசாமின் முதலமைச்சரும் இந்திய தேசிய காங்கிரசுத் தலைவரும் ஆவார்.

கோகய் அசாமின் ஜோர்ஃகாட் மாவட்டத்தில் ரங்காஜன் தேயிலைத் தோட்டத்தில் பிறந்தவர்.ஜோர்ஃகாட் அரசுப் பள்ளியில் படித்து ஜே பி கல்லூரியிலிருந்து இளங்கலைப் பட்டம் பெற்றார். பின்னர் குவகாத்தி பல்கலைக்கழகத்தில் சட்டப்படிப்பு படித்தார்.

அரசியல் வாழ்வு
--------------

1971ஆம் ஆண்டு ஜோர்ஃகாட் தொகுதியில் இருந்து ஐந்தாவது மக்களவைக்கான தேர்தலில் வெற்றி பெற்று தில்லி சென்றார். இதே தொகுதியிலிருந்து 1977 (ஆறாவது மக்களவை), மற்றும் 1983 (ஏழாவது மக்களவை) ஆண்டுகளிலும் வென்று மக்களவை உறுப்பினராகத் தொடர்ந்தார். 1991ஆம் ஆண்டு நடந்த பத்தாவது மக்களவைத் தேர்தல்களில் காளிபாரி தொகுதியில் போட்டியிட்டு நான்காம் முறையாக வென்றார்.1991-93 காலத்தில் நடுவண் அமைச்சில் உணவுத்துறை அமைச்சராகப் பணியாற்றினார். 1993 முதல் 1995 வரை உணவு பதனப்படுத்தல் துறையில் தனிப்பொறுப்புடன் இணை அமைச்சராகப் பணியாற்றினார்.

1996-98 காலத்தில் மார்கெரிட்டா சட்டப்பேரவைத் தொகுதியில் இருந்து தேர்ந்தெடுக்கப்பட்டு பேரவையில் பணியாற்றினார்.ஆனால் 1998ஆம் ஆண்டு மீண்டும் பனிரெண்டாவது மக்களவைத் தேர்தலில் காளிபாரித் தொகுதியிலிருந்து இரண்டாம் முறையாகவும் மக்களவைக்கு ஐந்தாம் முறையாகவும் வெற்றி கண்டார். இதே தொகுதியிலிருந்து 1999ஆம் ஆண்டு பதின்மூன்றாவது மக்களவைக்குத் தேர்ந்தெடுக்கப்பட்டார்.

17 மே, 2001 அன்று அசாமின் முதலமைச்சராகப் பொறுப்பேற்றுக் கொண்டார். 2006ஆம் ஆண்டு மீண்டும் தேர்தல்களில் வென்று இரண்டாம் முறையாக முதலமைச்சராகப் பணியாற்றினார். 2011 ஏப்ரல் மாதம் நடந்த பொதுத்தேர்தல்களில் வெற்றிபெற்று மீண்டும் மூன்றாம் முறையாக முதலமைச்சராக மே, 2011 முதல் 2016 வரை பணியாற்றினார். 2016 ஆண்டு அசாமில் பாரதீய ஜனதா கட்சி வெற்றி பெற்று சர்பானந்த சோனாவால் முதலமைச்சராகத் தேர்ந்தெடுக்கப்பட்டார்.

இறப்பு
------

இவர் கொரோனா வைரசுத் தொற்றின் காரணமாக ஏற்பட்ட பல்வேறு உள்ளுறுப்புகள் செயலிழப்பு காரணமாக கௌகாத்தி மருத்துவக் கல்லூரி அரசு மருத்துவமனையில் 23 நவம்பர் 2020 அன்று மரணமடைந்தார்.

மேற்கோள்கள்
-----------

* Assam Legislative Assembly - About Chief Minister of Assam





1. ↑  "Assam Legislative Assembly – Member". *assamassembly.gov.in*. 13 November 2020 அன்று பார்க்கப்பட்டது.
2. ↑  "Former Assam Chief Minister Tarun Gogoi Dies At 86". *NDTV.com*. 2020-11-29 அன்று பார்க்கப்பட்டது.
**ராம் நாராயண் சக்ரவர்த்தி** (Ram Narayan Chakravarti) (1916–2007) ஓர் இந்திய தாவர வேதியியலாளர் மற்றும் அறிவியலாளர் ஆவார். இவர் முந்தைய இந்திய பரிசோதனை மருந்தியல் நிறுவனத்தின் (தற்போதைய இந்திய வேதிய உயிரியல் நிறுவனம்) இயக்குநரும் ஆவார். இவர் மருத்துவ வேதியியல் அறிவியல் துறையில் அளித்த பங்களிப்புகளுக்காக நன்கறியப்பட்டவர் ஆவார்.

வாழ்க்கைக் குறிப்பும் பணிகளும்
------------------------------

இவர் 1916 ஆம் ஆண்டு பிறந்தார். கல்கத்தா பல்கலைக்கழகத்தில் அறிவியல் துறையில் முனைவர் பட்டத்தைப் பெற்றார். கல்கத்தா வெப்பமண்டல மருந்தியல் கல்வி நிறுவனத்தில் பேராசிரியராகவும், துணை இயக்குநராகவும் பணிபுரிந்தார். பின்னர் இந்திய பரிசோதனை மருந்தியல் நிறுவனத்தில் இயக்குநரானார். இவரது ஆய்வுகள் மருத்துவத் தாவரங்கள் குறித்த பல்வேறு ஆய்வுகளில் பயன்படுத்தப்பட்டுள்ளன. மேலும், இவர் தனது பல்வேறு ஆய்வுக்கட்டுரைகளை வெளியிட்டும் ஆவணப்படுத்தியுள்ளார். இவர் வேதியியலுக்கான வேந்திய சங்கத்தின் உறுப்பினராகவும் இந்திய தேசிய அறிவியல் கழகத்தின் தேர்ந்தெடுக்கப்பட்ட உறுப்பினரும் ஆவார்.

விருதுகளும் நினைவுகூரலும்
-------------------------

அறிவியலுக்கு இவர் ஆற்றிய பங்களிப்பிற்காக, 1972 ஆம் ஆண்டு இந்திய அரசாங்கம் இவருக்கு இந்தியக் குடிமகன்களுக்கு வழங்கப்படும் மூன்றாவது மிக உயரிய விருதான பத்ம பூசன் விருதினை வழங்கி கெளரவித்தது. தனது 91 ஆவது வயதில் 2007 ஆம் ஆண்டு மே 31 ஆம் நாள் இவர் மறைந்தார். மருத்துவக் கல்வி மற்றும் ஆராய்ச்சிக்கான முதுகலைப் படிப்புகளுக்கான நிறுவனம் (PGIMER) இவரது நினைவாக ஆண்டுதோறும் *பேராசிரியர் ஆர். என். சக்ரவர்த்தி நினைவு பேருரை* என்ற நிகழ்வை நடத்தி வருகிறது.

மேற்கோள்கள்
-----------

1. 1 2  "Deceased Fellow". Indian National Science Academy. 2016. 2 April 2016 அன்று பார்க்கப்பட்டது.
2. ↑   *The Alkaloids: Chemistry and Pharmacology*. Academic Press. 20 November 1986. பக். 135–. பன்னாட்டுத் தரப்புத்தக எண்:978-0-08-086553-9. .
3. ↑  S.K. Banerjee; D. Chakravarti; R.N. Chakravarti; H.M. Fales; D. L. Klayman (1961). "Alkaloids of Glycosmis arborea—III : Structure of arborinine". *Tetrahedron* **16** (1): 251–254. doi:10.1016/0040-4020(61)80075-6. .
4. ↑  Eugene I. Chazov (29 June 2013). *Advances in Myocardiology*. Springer Science & Business Media. பக். 215–. பன்னாட்டுத் தரப்புத்தக எண்:978-1-4757-4441-5. .
5. ↑  "Padma Awards" (PDF). Ministry of Home Affairs, Government of India. 2016. 15 நவம்பர் 2014 அன்று மூலம் (PDF) பரணிடப்பட்டது. 3 January 2016 அன்று பார்க்கப்பட்டது.
6. ↑  "PGIMER News and Events". PGIMER. 2016. 2 April 2016 அன்று பார்க்கப்பட்டது.
**தரவுக்கணம்** அல்லது **தரவுத் தொகுப்பு** (*Dataset*) என்பது தரவுகளின் தொகுப்பு ஆகும். பொதுவாக ஒரு தரவுத்தளத்தில் அமைந்துள்ள அட்டவணையின் உள்ளடக்கத்தை குறிக்கும். அட்டவணையில் உள்ள ஒவ்வொரு பத்தியை(column) ஒரு குறிப்பிட்ட மாறி குறிக்கிறது, மற்றும் ஒவ்வொரு வரிசையும்(row) தரவில் உள்ள ஒரு குறிப்பிட்ட உறுப்பினரை ஒத்துள்ளது. தரவுக்கணம் என்பது தரவு பொருட்களின் தொகுப்பாகவும் கருதலாம்.

பண்புகள்
--------

பொதுவாக நாம் தரவுக்கணத்தின் பண்புகளாக பின்வரும் மூன்றை குறிப்பிடலாம்:

### பரிமாணம் (Dimensionality)

பரிமாணம் என்பது தரவுக்கணத்தில் உள்ள தரவுப் பொருள் எத்தனை இயற்பண்புகளை கொண்டுள்ளது என்பதை குறிக்கிறது. 

### ஸ்பார்சிட்டி (Sparsity)

ஸ்பார்சிட்டி என்பது தரவுகளில் பூஜ்யம் இல்லாத மதிப்புக்களின் எண்ணிக்கையை குறிக்கும். இது குறிப்பிடத்தக்க வகையில் கணக்கிடுதல் நேரத்தையும் சேமிப்பையும் மிச்சப்படுத்துகிறது.

### நுணுக்கம் (Resolution)

தரவுக்கணத்தின் நுணுக்கத்தை பொறுத்து தரவின் பண்புகள் வேறுபடும்.தரவுக்கணத்தின் நுணுக்கம் கரடுமுரடனதாக இருந்தால் தரவின் அமைப்பை அறிய முடியாது.

தரவுக்கனத்தின் வகைகள்
---------------------

* பதிவுத் தரவு
* வரைபட தரவு
* வரிசையிடபட்ட தரவு

பொது பயன்பாட்டு தரவுக்கனங்கள்
-----------------------------

பொது பயன்பாட்டு தரவுக்கனங்களின் தொகுப்புகள் பொதுவாக ஆராய்ச்சி நோக்கங்களுக்காகவும், கற்பதற்காகவும் இலவசமாக கிடைக்கும் தரவுக்கனங்கள் ஆகும்.

* ஐரிஸ் பூக்களின் தரவுக்கணம்(Iris\_flower\_data\_set) - பல்மாறி தரவுக்கணம்
* பூபா கல்லீரல் தரவுக்கணம்(Bupa Liver Dataset)

மேற்கோள்கள்
-----------

1. ↑   Introduction to Data Mining, Pang-Ning Tan | Vipin Kumar | Michel Steinbach, Pg. 22
2. ↑
3. ↑  "காப்பகப்படுத்தப்பட்ட நகல்". 2012-04-04 அன்று மூலம் பரணிடப்பட்டது. 2013-11-22 அன்று பார்க்கப்பட்டது.
**ரமாபென் ராம்ஜிபாய் மாவானி படேல்** (பிறப்பு 1953) குஜராத்தைச் சேர்ந்த வழக்கறிஞரும் அரசியல்வாதியும் ஆவார். அவர் 8 வது மக்களவையில் உறுப்பினராக இருந்தார் .

ஆரம்ப கால வாழ்க்கை
------------------

ரமாபென் ஆகஸ்ட் 2, 1953 அன்று ராஜ்கோட் மாவட்டத்தின் கதரோட்டா கிராமத்தில் ஹரிலால் லால்ஜிபாய் படேலின் குடும்பத்தில் பிறந்தார். ஒரு பெண் பள்ளியில் இருந்து பள்ளிப் படிப்பை முடித்த பின்னர், ஸ்ரீ காஞ்சி ஓதவ்ஜி ஷா முனிசிபல் ஆர்ட்ஸ் அண்ட் காமர்ஸ் கல்லூரியில் பயின்றார், அங்கிருந்து இளங்கலைப் பட்டம் பெற்றார். ஜூனகத்தின் வணிக மற்றும் சட்டக் கல்லூரியில் சட்டப் பட்டம் பெற்றார்.

தொழில்
------

வழக்குரைஞராகப் பயிற்சி செய்வதைத் தவிர, படேலும் அரசியலில் ஈடுபட்டுள்ளார். ராஜ்கோட் மகிளா காங்கிரஸின் தொடர்பாளராக இருந்த அவர், 1984 ஆம் ஆண்டு இந்திய பொதுத் தேர்தலில் ராஜ்கோட்டிலிருந்து இந்திய தேசிய காங்கிரசின் சார்பில் போட்டியிட்டு பாரதிய ஜனதா வேட்பாளரை 57,590 வாக்குகள் வித்தியாசத்தில் தோற்கடித்தார். இருப்பினும், அடுத்த பொதுத் தேர்தலில் அவர் 23.95% வாக்குகள் மட்டுமே பெற்று பாரதிய ஜனதா கட்சியின் சிவ்லால் வெகாரியாவிடம் தோற்றார்.

படேல் குஜராத்தில் உள்ள மகிளா பொருளாதார மேம்பாட்டுக் கழகத்தின் உறுப்பினராகவும் உள்ளார். ஆகஸ்ட் 2012 இல், படேலும் அவரது கணவரும் கேசுபாய் படேலின் குஜராத் பரிவர்த்தன் கட்சியில் சேர்ந்தனர்.

தனிப்பட்ட வாழ்க்கை
------------------

அவர் மே 13, 1973 இல் அரசியல்வாதி ராம்ஜிபாய் மாவானியை மணந்தார்.

குறிப்புகள்
-----------

1. 1 2 3 4  "Members Bioprofile: Patel, Smt. Ramabhen Ramjibhai Mavani". மக்களவை (இந்தியா). 27 November 2017 அன்று பார்க்கப்பட்டது.
2. ↑  "Statistical Report on the General Elections, 1984 to the Eighth Lok Sabha" (PDF). இந்தியத் தேர்தல் ஆணையம். p. 108. 27 November 2017 அன்று பார்க்கப்பட்டது.
3. ↑  "Rajkot Partywise Comparison". இந்தியத் தேர்தல் ஆணையம். 27 November 2017 அன்று பார்க்கப்பட்டது.
**வெண்தலை மைனா** [Malabar starling (*சுடுருனியா பிளைத்தீ*)] அல்லது **பிளைத் மைனா** என்பது சாம்பல் தலை மைனாவின் ஓர் உள்ளினமாகக் கருதப்பட்டு வந்து, 2005க்குப் பிறகு தனிச் சிற்றினமாகக் கருதப்படும் இந்த மைனா வகைப் புள்ளானது தென்னிந்தியாவின் மலபார் பகுதிகளில் (குறிப்பாக மேற்குத் தொடர்ச்சி மலைப்பகுதி) மட்டுமே காணப்படும் எனவே இது மலபார் நாகணவாய் எனவும் அழைக்கப்படுகின்றது. இது ஓர் அகணிய உயிரி ஆகும்.

உடலமைப்பு
---------

தலை, தொண்டை, மார்பு இவையனைத்தும் பளிச்சிடும் வெண்ணிறம்; மேல்பகுதியும் பின்புறமும் சாம்பல் நிறம். வயிற்றுப்பகுதியும் வாலடிப் பகுதியும் அடர் செம்பழுப்பு நிறம். மற்ற உடலமைப்புக் கூறுகள் பெரும்பாலும் *சு. ம. மலபாரிகா*வினைப் போலவே இருக்கும்.

பரவல்
-----

மலபார் வனப்பகுதிகளில் (குறிப்பாக வயநாடு, மேற்குத் தொடர்ச்சி மலைப்பகுதிகள்) கடல் மட்டத்திலிருந்து 600 m உயரம் வரையிலும் காணப்படுகின்றது; தற்காலத் தரவுகளின் படி, இப்பறவையின் பரவல் வடக்கே விரார் பகுதியிலிருந்து தெற்கே கீரிப்பாறை வரையுள்ள மலபார் பகுதி (கிழக்கே தோராயமாக 760 E வரையுள்ள பரப்பு)

மேற்கோள்கள்
-----------

1. 1 2  "Range Map (ebird -- Malabar starling)". 13 June 2021 அன்று பார்க்கப்பட்டது.
2. 1 2  Jerdon. T.C. (1877). *The Birds of India, Vol. II (Part II)*. p. 331 (689)

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10821987
* விக்கியினங்கள்: Sturnia blythii
* ஈபேர்டு: malsta1
* GBIF: 6091832
* iNaturalist: 145104
* ITIS: 915885
* Xeno-canto: Sturnia-blythii

 |
**இராம் நிவாஸ் கோயல்** (*Ram Niwas Goel*) 2015 ஆம் ஆண்டு முதல் தில்லி சட்டமன்றத்தில் உறுப்பினராக உள்ள இந்திய அரசியல்வாதி ஆவார். இவர் ஆம் ஆத்மி கட்சியில் உறுப்பினராக உள்ளார். இவர் தில்லி சட்டமன்றத்திற்கு சாதரா தொகுதியிலிருந்து தேர்ந்தெடுக்கப்பட்டார். தற்போது டெல்லி ஆறாவது சட்ட மன்ற சபாநாயகர் ஆவார்.

ஆரம்ப வாழ்க்கை மற்றும் கல்வி
----------------------------

இராம் நிவாஸ் கோயல் 1948 ஆம் ஆண்டு ஜனவரி 5 ஆம் தேதி அரியானாவிலுள்ள சஃபிடோன் மண்டி என்ற ஊரில் ஒரு வணிகர் குடும்பத்தில் பிறந்தார். கோயல் 8 உடன்பிறப்புகளில் மூத்தவர் (5 சகோதரர்கள் & 3 சகோதரிகள்) ஆவார். 1964 ஆம் ஆண்டில், இவர்களது குடும்பம் தில்லிக்கு மாற்றப்பட்டது. ஹரியானா மற்றும் தில்லி ஆகிய இடங்களில் அவர் இடைநிலைக்கல்வி கற்றார். பின்னர் வணிகவியலில் இளங்கலைப் பட்டத்தை ஹான்ஸ் ராஜ் கல்லூரியில் சேர்ந்தார். அவர் நலிந்த பிரிவினருக்கான கல்வி மற்றும் சுகாதாரம் தொடர்பான சமூகச் செயல்பாடுகளில் தீவிரமாக ஈடுபட்டுள்ளார்.

அரசியல் வாழ்க்கை
----------------

23-02-2015 அன்று இராம் நிவாஸ் கோயல் டெல்லி சட்டசபை சபாநாயகராக தேர்ந்தெடுக்கப்பட்டார். டெல்லி ஆறாவது சட்டசபைத் தேர்தலில் எம்.எல்.ஏ. பதவி வகித்தார், அவரது இரண்டாவது பதவி மற்றும் ஆம் ஆத்மி கட்சியின் உறுப்பினராக உள்ளார். அவர் டெல்லி சட்டசபை தேர்தலில் 11,731 வாக்குகள் வித்தியாசத்தில் பாரதிய ஜனதா கட்சியின் ஜிதேந்தர் சிங் ஷண்மையை தோற்கடித்தார். 1993 ல், முதல் தில்லி சட்டசபை தேர்தலுக்காக அவர் பாரதிய ஜனதா கட்சி வேட்பாளராக தேர்தலில் போட்டியிட்டுத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Election result". Election commission of India. Archived from the original on 2015-02-27.. பார்த்த நாள்: Feb 2015.
2. 1 2  "Comprehensive Election results". இந்தியத் தேர்தல் ஆணையம் website. Archived from the original on 2012-12-07.. பார்த்த நாள்: Feb 2015.
| *இளங்காற்று* |
| --- |
| இளங்காற்று(சஞ்சிகை) |
| **இதழாசிரியர்** | திலீபன் |
| **துறை** |  |
| **வெளியீட்டு சுழற்சி** | மாதம் |
| **மொழி** | தமிழ் |
| **முதல் இதழ்** | மார்ச், 1997 |
| **இறுதி இதழ்** | மே, 1997 |
| **இதழ்கள் தொகை** | இதுவரை 3 |
| **வெளியீட்டு நிறுவனம்** |  |
| **நாடு** | ஜெர்மனி |
| **வலைப்பக்கம்** | [] |

**இளங்காற்று** 1997இல் ஜெர்மனியில் இருந்து வெளிவந்த சஞ்சிகை. இதன் ஆசிரியர் திலீபன். இது ஐரோப்பியாவில் தமிழ் வானொலிகளின் வரவுகளுக்கு முன்னர், சஞ்சிகைகள், பத்திரிகைகளின் வரவுகள் கூட பலரையும் சென்றடையாத நிலையில் மேற்கு ஜெர்மனி தமிழ் மக்களையும், மாணவர்களையும் கருத்தில் கொண்டு தொடங்கப் பெற்றது.

முதல் இதழ்
----------

முதல் இதழ் இளமை 1, காற்று 1, மார்ச் 1997 இல் வெளிவந்துள்ளது.

பணிக்கூற்று
-----------

முகப்பட்டை
----------

ஜெர்மனியரான Hoffman ஆல் பிடிக்கப்பெற்ற புகைப்படத்துடன், மூனாவினால் வடிவமைக்கப் பெற்றுள்ளது.

உள்ளடக்கம்
----------

கவிதைகள், சிறுகதைகள், கட்டுரைகள், துணுக்குச் செய்திகள், இலக்கியத் துணுக்குகள், ஜெர்மன் மொழி, சமையல் குறிப்புகள் ஆகியன இடம் பெற்றுள்ளன. இதழ்கள் 40 பக்கங்களைக் கொண்டிருந்தன.

வெளி இணைப்புகள்
---------------

* இளங்காற்று 1997 நூலகம் திட்டத்தில்
**அசோவெரைட்டு** *(Ashoverite)* துத்தநாக ஐதராக்சைடின் (Zn(OH)2) மூன்று பல்லுரு தோற்றங்களில் ஒன்றாகும். மிகவும் அரிய கனிமமான அசோவெரைட்டு இங்கிலாந்து நாட்டின் தெர்பைசையர் மாகாணத்திலுள்ள சுண்ணாம்புக்கல் வெட்டியெடுக்கப்படும் பள்ளங்களில் முதன் முதலில் 1988 ஆம் ஆண்டு கண்டறியப்பட்டது.  செருமனியின் ஆர்சு மலைத் தொடரிலும் நமீபியா நாட்டிலும் கூட அசோவெரைட்டு கிடைக்கிறது. 

துத்தநாகத்தின் கனிமமான சுவீட்டைட்டின் பல்லுருவத் தோற்ற மாதிரிகள் எசு. ஏ. ரசுட்டால் ஆய்வகங்களுக்கு அனுப்பப்பட்ட பின்னரே இந்த கனிமம் கண்டுபிடிக்கப்பட்டது. சில மாதிரிகள் பேரைட்டு கனிமமாகத் தோன்றின. ஆனால் மேலதிக பரிசோதனையின் முடிவில் அவை அதற்கு முன்னர் அறியப்படாத தாதுப்பொருள் என்று கண்டறியப்பட்டது.

மேற்கோள்கள்
-----------

1. ↑  Clark, A. M.; Fejer, E. F.; Creesy, G; Tandy, P. C. (1988). "Ashoverite, a new mineral, and other polymorphs of Zn(OH)2 from Milltown, Ashover, Derbyshire". *Mineralogical Magazine* **52**: 699–702. doi:10.1180/minmag.1988.052.368.14. .

* Handbook of Mineralogy
* Ashoverite Mineral Data, webmineral.com
* Mindat.org
இங்கிலாந்திலுள்ள சின்னஞ்சிறிய பாறைத் தோட்டம்
**பாறைத் தோட்டம்** என்பது பாறைகள் அல்லது கற்களைப் பெரும்பாலும் பயன்படுத்தி உருவாக்கப்படும் அலங்காரத் தோட்டமாகும். இவை பொதுவாக பாறைச் சூழலில் வளரக்கூடிய தாவரங்களையும் கொண்டிருக்கும். 

பாறைத் தோட்டத் தாவரங்கள் பெரும்பாலும் சிறியவையாகவே இருக்கின்றன. இதற்கு இரண்டு காரணங்களைக் கூறலாம். ஒன்று இயற்கையாகவே பாறைச்சூழலில் வளரக்கூடிய தாவரங்கள் சிறியவை மற்றது பாறைத் தோட்டங்களில் பாறைகளுக்கே சிறப்பிடம் கொடுக்கப்படுவதால் தாவரங்கள் அவற்றை மறைக்காது இருப்பதற்காகச் சிறிய தாவரங்கள் பயன்படுத்தப்படுகின்றன. இத்தாவரங்கள் பாறைகளுக்கிடையே நிலத்தில் அல்லது சிறிய பூச்சட்டிகளில் வளர்க்கப்படுகின்றன. பொதுவாக இத்தகைய தாவரங்களுக்கு நன்றாக நீர் வடிந்து ஓடக்கூடிய மண்ணும், குறைந்த அளவு நீரும் தேவைப்படுகின்றன.

  

வழமையான பாறைத் தோட்டங்கள் சிறியதும் பெரியதுமான பாறைகளை அழகுணர்வு வெளிப்பட ஒழுங்குபடுத்துவதன் மூலம் பெறப்படுகின்றன. இவ்வாறு ஒழுங்குபடுத்தப்படும் பாறைகளுக்கு இடையில் காணும் சிறிய இடைவெளிகளுள் தாவரங்கள் நடப்படுகின்றன. சில பாறைத் தோட்டங்களில் "பொன்சாய்கள்" எனப்படும் செயற்கைமுறையில் வளர்த்தெடுக்கப்படும் குறுக்கப்பட்ட தாவரங்களும் வளர்க்கப்படுவதுண்டு.
சென் தோட்டங்கள் என அழைக்கப்படும் யப்பானிய பாறைத்தோட்டங்கள் தாவரங்களே அற்றவையாக காணப்படுகின்றன.

வெளியிணைப்புகள்
---------------

* பொதுவான கேள்விகள் (ஆங்கில மொழியில்)
* அல்பைன் பாறைத்தோட்டம் பரணிடப்பட்டது 2006-11-11 at the வந்தவழி இயந்திரம் (ஆங்கில மொழியில்)
* வட அமஎரிக்க பாறைத்தோட்டக் கழகம் (ஆங்கில மொழியில்)
* ஸ்கொட்லாந்தின் பாறைத்தோட்டக் கழகம் (ஆங்கில மொழியில்)
**இளங்கலை மீன்வள அறிவியல்** (Bachelor of Fisheries Science **BFSc** ) என்பது இந்தியாவில் மீன்வள அறிவியல் படிப்பிற்கான இளங்கலைப் பட்டம் ஆகும்.  "மீன்வள அறிவியல்" என்பது மீன்வளத்தை நிர்வகித்தல் மற்றும் புரிந்துகொள்வதற்கான கல்வித் துறையாகும். இனப்பெருக்கம், மரபியல், உயிரி தொழில்நுட்பம், ஊட்டச்சத்து, விவசாயம், மீன்களின் நோய்களைக் கண்டறிதல், பிற நீர்வாழ் வளங்கள், நீர்வாழ் விலங்குகளின் மருத்துவ சிகிச்சை உள்ளிட்ட மீன்வளர்ப்புத் துறைகளில் இது ஒரு பல்துறை அறிவியல் ஆகும். 

மீன்களின் நோய்களைக் குணப்படுத்துதல், பதப்படுத்துதல், உறைதல், மதிப்புக் கூட்டல், துணைப் பொருட்கள் மற்றும் கழிவுப் பயன்பாடு, தர உத்தரவாதம் மற்றும் சான்றிதழ், மீன்வள நுண்ணுயிரியல், மீன்வள உயிர் வேதியியல் உள்ளிட்ட மீன் செயலாக்கம்; உயிரியல், உடற்கூறியல், வகைபிரித்தல், உடலியல், மக்கள்தொகை இயக்கவியல் உள்ளிட்ட மீன்வள வள மேலாண்மை; கடல்சார்வியல், ந்ன்னீரியல், சூழலியல், பல்லுயிர், நீர் மாசுபாடு உள்ளிட்ட மீன்வள சூழல்; மீன்பிடி முட்டுகள் மற்றும் மரக்கலப் பொறியியல், கடற்பயணவியல் மற்றும் கடல் ஆளும்திறன், கடல் இயந்திரங்கள் உள்ளிட்ட மீன்பிடி தொழில்நுட்பம்; மீன்வள பொருளாதாரம் மற்றும் மேலாண்மை மற்றும் மீன்வள விரிவாக்கம் ஆகியவற்றை உள்ளாடக்கிய பல்துறை அறிவியல் ஆகும். 

மீன்வள அறிவியல் என்பது பொதுவாக ஒரு பல்கலைக்கழக அமைப்பில் கற்பிக்கப்படும் 4 ஆண்டு பிரிவாகும், மேலும் இது இளங்கலை, முதுகலை அல்லது முனைவர் ஆகிய திட்டங்களில் கல்வி கற்ற இயலும். இளங்கலை நிலை மீன்வளப் படிப்புகள் (BFSc) மாநில வேளாண்மைப் பல்கலைக்கழகங்களால், மீன்வள அறிவியல் துறையில் கற்பித்தல், ஆராய்ச்சி மற்றும் மேம்பாடு மற்றும் தொழில்நுட்பத்தை மாற்றுவதற்குத் தேவையான தொழில்நுட்பத் திறன் வாய்ந்த பணியாளர்களைக் கிடைக்கச் செய்வதற்காகத் தொடங்கப்பட்டன.

வரலாறு
------

1961 ஆம் ஆண்டு சேவைப் பயிற்சிக்காக மும்பையில் மத்திய மீன்வளக் கல்வி நிறுவனம் நிறுவப்பட்டது.பின்னர் 1969 ஆம் ஆண்டு மாநில வேளாண் பல்கலைக்கழகத்தின் (SAU) அமைப்பின் கீழ் மங்களூரில் முதல் மீன்வளக் கல்லூரியை நிறுவியதன் மூலம் இந்தியாவில் மீன்வளக் கல்வி பன்மடங்கு வளர்ந்தது. கடந்த நான்கு தசாப்தங்களில் இளங்கலை, முதுகலை மற்றும் முனைவர் ஆகிய வகைகளில் கல்வி கற்கும் வண்ணம் இந்தப் படிப்பு வளர்ச்சி பெற்றது.தற்போது, 25 மீன்வளக் கல்லூரிகள், இளங்கலை மீன்வள அறிவியலில் நான்காண்டு பட்டப்படிப்பை வழங்குகின்றன, அவற்றில் 10 பல்வேறு துறைகளில் முதுகலை மீன்வள அறிவியல் ( MFSc ) மற்றும் 6 முனைவர் பட்டப் படிப்புகளை வழங்குகின்றன. இளங்கலை பாடத்திட்டங்கள் இந்திய வேளாண் ஆராய்ச்சிக் குழுமத்தால் அவ்வப்போது திருத்தப்பட்டன. அனைத்து மீன்வளக் கல்லூரிகளும் இவற்றைத் தழுவி, கல்லூரிகளுக்கு இடையே சமமான தரநிலையைக் கொண்டுவரும் பணியில் ஈடுபட்டுள்ளன.

தகுதி
-----

இந்தப் படிப்புகளில் சேர்வதற்கு பெரும்பாலானவற்றிற்கு பள்ளியில் 12ஆம் வகுப்பு வரை அறிவியல் பாடப் பிரிவுகளை பயின்றிருக்க வேண்டும் என்பதே தகுதியாகும். மாநில அளவிலான நுழைவுத் தேர்வு மூலமாகவோ அல்லது அகில இந்திய அளவிலான ஐசிஏஆர் ( இந்திய வேளாண் ஆராய்ச்சி கவுன்சில் ) தேர்வு மூலமாகவோ தேர்வு செய்யப்படும். இளங்கலை முடித்த பிறகு முதுகலை மற்றும் முனைவர் பட்டங்களைப் பயிலலாம்.

சான்றுகள்
---------

1. ↑  "Reference at employmentnews.gov.in" (PDF).
சதுரப் பட்டைக்கூம்பின் 3D மாதிரி
வடிவவியலில் **சதுரப் பட்டைக்கூம்பு** (*square pyramid*) என்பது சதுர அடிப்பக்கம் கொண்ட பட்டைக்கூம்பு ஆகும். ஒரு சதுரப் பட்டைக்கூம்பின் மேலுச்சியானது அடிப்பக்கச் சதுரத்தின் மையத்திற்கு நேர் செங்குத்தாக இருந்தால் அச்சதுரப் பட்டைக்கூம்பானது நேர் சதுரப் பட்டைக்கூம்பு (*right square pyramid*) எனப்படும். நேர் சதுரப் பட்டைக்கூம்பு *C*4v சமச்சீர் உடையது. சதுரப்பட்டைக்கூம்பின் அனைத்து விளிம்புகளின் நீளங்களும் சமமாக இருந்தால் அது சமபக்க சதுரப் பட்டைக்கூம்பு (*equilateral square pyramid*). அதாவது ஜான்சன் திண்மம் J1 ஆகும்.

பொதுவான சதுரப் பட்டைக்கூம்பு
----------------------------

அடிப்பக்க நீளம் *l*; செங்குத்துயரம் *h* கொண்ட சாய்வு சதுரப்பட்டைக்கூம்பின் கனவளவு:

{\displaystyle V={\frac {1}{3}}l^{2}h}.

நேர்சதுரப் பட்டைக்கூம்பு
------------------------

நேர்சதுரப் பட்டைக்கூம்பில் அனைத்துப் பக்கவிளிம்புகளும் சமநீளமானவையாகவும், நான்கு பக்கமுகங்களும் சர்வசமமான இருசமபக்க முக்கோணங்களாகவும் இருக்கும்.

அடிப்பக்க நீளம் *l*; உயரம் *h* கொண்ட நேர்சதுரப் பட்டைக்கூம்பின் மேற்பரப்பு, கனவளவு:

{\displaystyle A=l^{2}+l{\sqrt {l^{2}+4h^{2}}}},
{\displaystyle V={\frac {1}{3}}l^{2}h}.
பக்கவிளிம்பு நீளம்:

{\displaystyle {\sqrt {h^{2}+{{l^{2}} \over {2}}}}};
சாய்வு உயரம்:

{\displaystyle {\sqrt {h^{2}+{{l^{2}} \over {4}}}}}.
இருமுகக் கோணங்கள்:

* அடிப்பக்கத்திற்கும் ஒரு பக்கவாட்டு முகத்திற்கும் இடைப்பட்ட கோணம்:

{\displaystyle \arctan \left({{2\,h} \over {l}}\right)};
* இரு அடுத்துள்ள பக்கவாட்டு முகங்களுக்கு இடைப்பட்ட கோணம்:

{\displaystyle \arccos \left({{-l^{2}} \over {l^{2}+4\,h^{2}}}\right)}.

ஜான்சன் திண்மம் J1
------------------

சதுரப் பட்டைக்கூம்பின் பக்கவிளிம்புகள் அனைத்தும் சமநீளமானவையாக இருந்தால் அப்பட்டைக்கூம்பின் பக்கவாட்டு முகங்கள் நான்கும் சர்வசமமான சமபக்க முக்கோணங்களாக இருக்கும். இந்தப் பட்டைக்கூம்பானது சமபக்க சதுரப்பட்டைக்கூம்பு எனவும், ஜான்சன் பன்முகத்திண்மம் J1 எனவும் அழைக்கப்படும்.

ஜான்சன் சதுரப் பட்டைக்கூம்பு பக்கவிளிம்பு நீளம் *l* என்ற ஒரேயொரு பண்பலகு மூலம் குறிக்கக் கூடியது. 

அதன் பிற அளவுகளான உயரம் *h* (அடிச் சதுரத்தின் மையத்திற்கும் மேலுச்சிக்கும் இடைப்பட்ட உயரம்), மேற்பரப்பு *A*, கனவளவு *V* :

{\displaystyle h={\frac {1}{\sqrt {2}}}l} ,
{\displaystyle A=\left(1+{\sqrt {3}}\right)l^{2}},
{\displaystyle V={\frac {\sqrt {2}}{6}}l^{3}}.
இருமுகக் கோணங்கள்:

* அடிப்பக்கத்திற்கும் ஒரு பக்கவாட்டு முகத்திற்கும் இடைப்பட்ட கோணம்:

{\displaystyle \arctan {{\big (}{\sqrt {2}}{\big )}}\approx 54.73561^{\circ }}.
* இரு அடுத்துள்ள பக்கவாட்டு முகங்களுக்கு இடைப்பட்ட கோணம்:

{\displaystyle \arccos \left({-{\frac {1}{3}}}\right)\approx 109.47122^{\circ }}.

தொடர்புடைய பன்முகிகள்
---------------------

| ஒழுங்கு பட்டைக்கூம்புகள் |
| --- |
| Digonal | முக்கோணம் | சதுரம் | ஐங்கோணம் | அறுகோணம் | எழுகோணம் | எண்கோணம் | நவகோணம் | தசகோணம்... |
| ஒழுங்கற்ற | ஒழுங்கு | சமபக்கம் | இருசமபக்கம் |
|  |  |  |  |  |  |  |  |  |
|  |  |  |  |  |  |  |  |  |

மேற்கோள்கள்
-----------

1. ↑  Franz Hocevar, *Solid Geometry*, 1903, p. 44

வெளியிணைப்புகள்
---------------

* Square Pyramid
* Weisstein, Eric W. "Wheel graph", *MathWorld*.
* Square Pyramid -- Interactive Polyhedron Model
* Virtual Reality Polyhedra georgehart.com: The Encyclopedia of Polyhedra (VRML model)
ஜப்பானில் சதுர தர்ப்பூசணி
கன சதுர வடிவில் வளர்க்கப்படும் தர்ப்பூசணி **சதுர தர்ப்பூசணி** என அழைக்கப்படுகிறது. சிறிய குளிர்சாதனப் பெட்டிகளின் இடவசதியை திறம்பட பயன்படுத்திக் கொள்ளும் பொருட்டு இவை உருவாக்கப்பட்டன. இத்தகைய சதுர தர்ப்பூசணிகள் ஜப்பான் நாட்டில் மிகவும் பிரபலம் ஆகும். பொதுவாக இவ்வகை கனசதுர தர்ப்பூசணிகள் விலை மிகுந்தவையாகும். இவற்றை புதுமையான உருவாக்கம் எனும் பெருமையிலேயே அதிகம் வாங்குகின்றனர். இலகுவாக வெட்டும் பொருட்டு 1978 ஆம் ஆண்டு *தோமோயுகி ஓனோ* (Tomoyuki Ono) என்பவரால் இவை முதலில் வளர்க்கப்பட்டன. இதை முதலில் தோக்கியோ நகரின் *ஸின்ஸா* காட்சியகத்தில் பார்வைக்கு வைத்திருந்தார். மேலும் அமெரிக்காவில் இதற்கு காப்புரிமையும் பெற்றிருக்கிறார். இதைத் தொடர்ந்து *இதய* வடிவ மற்றும் *பிரமிடு* வடிவ தர்ப்பூசணிகளும் புழக்கத்தில் வந்தன.

மேற்கோள்கள்
-----------

1. ↑  *Melonen nun im Quadrat*, Arbeiter-Zeitung, 1978-08-21, p. 5 (Austrian Newspaper, German)
2. ↑  "Square fruit: Odd-shaped melons herald Japan summer". *CTVNews*. 4 July 2015. 31 July 2015 அன்று பார்க்கப்பட்டது.
3. ↑  Paton, Callum (3 July 2015). "Japan: Heart-shaped melons go on sale as part of country's tradition of extravagant fruit gifts". *International Business Times UK*. 31 July 2015 அன்று பார்க்கப்பட்டது.
**வேலூர் திருவேங்கடமுடையான் பஜனை கோயில்** தமிழ்நாட்டில் வேலூர் மாவட்டம், வேலூர் என்னும் ஊரில் அமைந்துள்ள ராமர் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ராமர் பட்டாபிஷேகம் படம் சன்னதியும், விநாயகர், ஓயிலாலபரமேஸ்வரி, சிறியசிவன், சிறியநந்தி, நவகிரகம், சிறியசிம்மம், பளிபீடம், கல்நாகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. பங்குனி ( ஸ்ரீ ராம நவமி ) மாதம் முக்கிய திருவிழா நடைபெறுகிறது. தை பொங்கல் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அறிமுகம்
--------

**திருவள்ளுவர் பேரவை** (*Thiruvalluvar Peravai*) உலக மக்கள் அனைவரையும் ஒன்றென மதித்து உலகப் பொதுமறையான திருக்குறளை இயற்றிய தெய்வப்புலவர் திருவள்ளுவர் நினைவாக தஞ்சாவூர் மாவட்டம், பட்டுக்கோட்டைக்கு அருகில் உள்ள நடுவிக்கோட்டை என்னும் கிராமத்தில் வாழ்ந்து வரும் *வள்ளுவர் சமுதாய மக்களை* அடிப்படையாகக் கொண்டு 1932 ஆம் ஆண்டு திரு. சக்திவேல் சகோதரர்களால் உருவாக்கப்பட்டு 1972 ஆம் ஆண்டு சக்தி. நடராஜன் அவர்களால் செயல் வடிவம் பெற்று நிறுவப்பட்ட ஒரு சமூக அமைப்பாகும்.

நோக்கம்
-------

உலகெங்கும் உள்ள வள்ளுவர் சமுதாய மக்களை கண்டறிந்து ஒன்றிணைப்பதன் மூலம் சமுதாயத்தை வலிமைப்படுத்துவதோடு, திருவள்ளுவர் போதித்த எல்லா உயிர்களும் சமம் என்ற கொள்கையை வலியுறுத்தி உலக மக்களிடம் உள்ள வேறுபாடுகளை களைந்து ஒற்றுமையை நிலைநாட்டுவதுமாகும்.

வள்ளுவர் சமுதாயம்
-----------------

வள்ளுவர் சமுதாயம் என்பது பழமையான தமிழ் குடிகளில் ஒன்றாகும். தமிழ் மக்களின் நம்பிக்கைகளில் ஒன்றான சோதிடக் கலை இவர்களுடைய பாரம்பரிய தொழில். தமிழ் நாட்டில் உள்ள பல்வேறு சமூகத்தினருக்கும் மந்திரங்களை சொல்லி திருமணம் செய்து வைப்பதும் இவர்களின் கடமைகளில் ஒன்றாகும். மேலும் வள்ளுவன், வள்ளுவர், திருவள்ளுவர் என்ற பெயர்களில் தமிழ்நாட்டில் சில ஜாதிப்பிரிவுகள் உள்ளன. இவர்கள் திருக்குறளை இயற்றிய திருவள்ளுவரை தங்கள் முன்னோராக பாவித்து காலம் காலமாக வழிபட்டு வருகிறார்கள். எனவே இவர்கள் திருவள்ளுவரின் மரபு வழியில் வாழ்ந்து வருபவர்களாக இருக்கலாம் என்று ஆராய்ச்சியாளர்களிடம் ஒரு கருத்து நிலவுகிறது. தமிழர்களின் திருமண முறைகளில் மணப்பந்தல் வாசலில் வாழை மரத்தினை முன்னிறுத்தியவர்கள் வள்ளுவர் குல சோதிடர்கள். இதன் மூலம் வாழை என்பது ஒரு முறை குலை ஈன்ற பின்பு மீண்டும் தார் அனுமதிக்காத சிறப்புத் தன்மை உடையது என்பதால், மண வாழ்க்கையில் இணையும் தம்பதிகள் வாழையைப் போன்று ஒருவனுக்கு ஒருத்தியாக வாழ வேண்டும் என்ற திருவள்ளுவரின் வாழ்வியல் கோட்பாட்டை மக்களுக்கு உணர்த்தினார்கள்.

கலை காட்சி கூடம்
----------------

* 
* 
* 
* 
* 

1. ↑  **சக்தி. நடராஜன்** அவர்கள் பட்டுக்கோட்டை மற்றும் அதன் சுற்றுப்பகுதியில் மிகவும் பிரபலமான பாரம்பரிய ஜோதிடர் ஆவார். இவர் சிறந்த மேடைப் பேச்சாளர் மற்றும் வள்ளுவர் சமுதாய மக்களின் முன்னேற்றத்திற்கும், நடுவிக்கோட்டை கிராமத்தின் ஒற்றுமைக்கும் பெரிதும் பாடுபட்டவர். வேறுபாடுகளால் பிளவுபட்டுக் கிடந்த கிராம மக்களை ஒன்றிணைத்து உறவு முறை சொல்லி பழகும் ஒற்றுமையை நடுவிக்கோட்டை கிராமத்தில் நிலை நாட்டிய பெருமை இவரையே சாரும். இன்றைய நிலையிலும் இவருடைய பெயருக்கு கிராம மக்கள் மதிப்பளித்து வருகிறார்கள் என்பது குறிப்பிடத் தகுந்தது.

வெளி இணைப்புகள்
---------------

1. திருவள்ளுவர் பேரவை இணையதளம்
பொதுவாகப் பயன்படுத்தப்படும் **சதுரங்கக் கலைச்சொற்கள்** (*Glossary of chess*) இங்குத் தமிழ் அகர வரிசையில் பட்டியலிடப்படுகின்றன. அவற்றுக்கு இணையான ஆங்கிலச் சொற்களும் தரப்பட்டுள்ளன. இவற்றுள் சிலவற்றுக்குத் தனிப்பக்கங்கள் காணப்படுகின்றன.

அ
-

### அமைச்சர்

 *பார்க்க: அமைச்சர் (bishop)*

### அரசி

 *பார்க்க: அரசி (queen)*

### அலெக்கைனின் துமுக்கி

இரண்டு கோட்டைகள் ஒன்றன்பின் ஒன்றாக அடுக்கப்பட்டு, அதன் அடியில் அரசி செங்குத்தாக அடுக்கப்படும் அமைப்பானது அலெக்கைனின் துமுக்கி (Alekhine's gun) எனப்படும்.

இ
-

### இயற்கணிதக் குறிமுறை

இயற்கணிதக் குறிமுறை (algebraic notation) என்பது சதுரங்கத்தில் நகர்த்தல்களைப் பதியவும் விளக்கவும் பயன்படுத்தும் சீர்தரமான முறையாகும். இக்குறிமுறையில் சதுரங்கப் பலகையிலுள்ள கட்டங்கள் ஆள்கூற்று வடிவில் பெயரிடப்படும்.

### இலக்குச் செருகி

செருகியாகச் சிக்கியுள்ள காய் அரசருக்குக் கவசமாக நின்று, அவரைக் காப்பாற்றுவதாக இருந்தால், அது இலக்குச் செருகி (absolute pin) என்று குறிப்பிடப்படுகிறது. இச்சூழலில், சிக்கியுள்ள காயை வேறு இடத்திற்கு நகர்த்த முடியாது. ஏனெனில், அதனை நகர்த்தினால், அரசர் முற்றுகைக்கு ஆளாக வேண்டியிருக்கும்.

ஒ
-

### ஒத்திவைப்பு

பிறகு ஆடுவதற்காகச் சதுரங்க ஆட்டத்தை நிறுத்தி வைத்தல், ஒத்திவைப்பு (adjournment) எனப்படும்.

கா
--

### காலாள்

 *பார்க்க: காலாள் (pawn)*

கு
--

### குதிரை

 *பார்க்க: குதிரை (knight)*

கோ
--

### கோட்டை

 *பார்க்க: கோட்டை (rook)*

து
--

### துடி

1. குறிப்பிட்ட அளவு கட்டங்களைக் கட்டுப்படுத்தும் அல்லது அடுத்த நகர்த்தலுக்கு ஏற்றதாகக் குறிப்பிட்ட அளவு கட்டங்களைக் கொண்டுள்ள காய் துடிக் (active) காய் எனப்படும்.
2. அச்சுறுத்தல்களையும் எதிர்த்தாக்குதல்களையும் மேற்கொள்ளும் தற்காப்பு முறை, துடித் (active) தற்காப்பு எனப்படும்.

ந
-

### நடுக்காலாள்

அரசரின் நிரலிலோ (ஈ-நிரல்) அரசியின் நிரலிலோ (தீ-நிரல்) அமைந்துள்ள காலாள், நடுக்காலாள் (central pawn அல்லது center pawn) எனப்படும்.

மேற்கோள்கள்
-----------

1. ↑  Lubomir Kavalek (31 சனவரி 2015). "Magnus Carlsen and a Parade of Chess Champions". Huffington Post. 20 செப்டம்பர் 2015 அன்று பார்க்கப்பட்டது.
2. ↑   *Chess*. Ioss, Llc. பக். 14.
3. ↑  Braj Raj Kishore (2008). *Chess For Pleasure*. Diamond Pocket Books (P) Ltd.. பக். 66. பன்னாட்டுத் தரப்புத்தக எண்:9788128804885.
4. ↑  "Laws of Chess: For competitions starting on or after 1 July 2014". World Chess Federation. 17 செப்டம்பர் 2015 அன்று பார்க்கப்பட்டது.
5. ↑  James Eade (2011). *Chess For Dummies*. John Wiley & Sons. பன்னாட்டுத் தரப்புத்தக எண்:9781118162361. .
6. ↑  Eric Schiller (2003). *Encyclopedia of Chess Wisdom, 2nd Edition*. Simon and Schuster. பக். 144. பன்னாட்டுத் தரப்புத்தக எண்:9781580420884.
7. ↑  Bruce Pandolfini (1992). *Pandolfini's Chess Complete: The Most Comprehensive Guide to the Game, from History to Strategy*. Simon and Schuster. பக். 109. பன்னாட்டுத் தரப்புத்தக எண்:9780671701864. .
**வேலுநாச்சி** என்பது 2018 ஆம் ஆண்டு கலர்ஸ் தமிழ் தொலைக்காட்சியில் ஒளிபரப்பான மெகாத்தொடர். இந்த எல். அபினிந்தன் தொடரை இயக்க சித்ரா , மணிகண்டன், ஜெயராவ், கவிதா போன்ற பலர் நடித்துள்ளார்கள். இந்த தொடர் பெப்ரவரி 11, 2018 ஆம் ஆண்டு முதல் சூலை 26, வரை திங்கள் முதல் வெள்ளி வரை மாலை 6.30 மணிக்கு ஒளிபரப்பாகி 120 அத்தியாயங்களுடன் நிறைவடைந்தது.

இதுவே சிலம்பப் போட்டியை மையமாகக் கொண்டு எடுக்கப்பட்ட முதல் தமிழ்த் தொலைக்காட்சித் தொடர் ஆகும். சிலம்பத்தில் தன்னுடைய தந்தை வழியைப் பின்பற்றி முன்னெடுத்துச் செல்லும் ஒரு வீரமிக்க பெண்ணாக தன்னை மாற்றிக் கொள்ளும் வேலுநாச்சி என்ற இளம்பெண்ணின் உத்வேகக் கதையாகும்.

கதைச்சுருக்கம்
--------------

பாப்பம்பட்டி என்ற கிராமத்தில் சிலம்பக் கூடம் ஒன்று இருக்கிறது. அதில் பெரிய ஆசானாக இருந்த பழனி ஆண்டவருக்கு வயதாகி விட்டதால், சிலம்பக் கலையில் நன்கு தேர்ச்சி பெற்ற வல்லரசு என்பவரை புதிய ஆசானாக நியமிக்கிறார். முதலில் நல்லவராக இருந்த வல்லரசு, தன் சிற்றப்பா தயாளனின் தூண்டுதலால் தீயவராக மாறுகிறார். மேலும், அவருடன் சேர்ந்து கொண்டு சிலம்பக் கூடம் இருந்த நிலத்தையும் அபகரிக்க முயல்கிறார். இதனால் கோபமடைந்த பழனி ஆண்டவர், வல்லரசை பெரிய ஆசான் பதவியில் இருந்து நீக்குவதாக அறிவிக்கிறார். ஆனால் வல்லரசு, சிலம்பப் போட்டியில் தன்னை ஜெயிப்பவருக்கே பெரிய ஆசானாக இருக்கும் தகுதி உள்ளது என்று கூறி சவால் விடுகிறார். உடனே வேலுநாச்சி, அவரது சவாலை துணிச்சலாக ஏற்றுக் கொள்கிறார். இவ்வாறு வல்லரசு-வேலுநாச்சி இடையே சிலம்பப் போட்டி நடைபெறும் என்று முடிவு செய்யப்படுகிறது. ஆனால் வேலுநாச்சிக்கு பயிற்சி கொடுக்க யாரும் முன்வரவில்லை. இதற்கிடையில் வேலுநாச்சி, தன் கிராமத்துப் பெண்கள் சந்திக்கும் பிரச்சனைகளையும் தீர்த்து வைக்கிறார். 

சுகந்தி, சிலம்பக் கலையில் கைதேர்ந்தவர் என்று தெரியவருகிறது. மேலும் அவரது அண்ணன், ஒருமுறை செங்குட்டுவனுடன் நடந்த சிலம்பப் போட்டியில் தோல்வி அடைந்ததால் மருந்து குடித்து இறந்து விடுகிறார்.

கதாபாத்திரங்கள்
---------------

* சித்ரா - வேலுநாச்சி
* மணிகண்டன் - அருண்
* ஜெயராவ் - பழனி ஆண்டவர், பெரிய ஆசானாக இருந்தவர்
* அன்புமொழி - பாக்கியம், பழனி ஆண்டவரின் மனைவி
* சீனிவாசன்- வல்லரசு, பெரிய ஆசான்
* கவிதா- சுகந்தி
* வெற்றி வேலன்
* ஷர்வன்

மேற்கோள்கள்
-----------

1. ↑  Colors Tamil (2018-02-14), *வேலுநாச்சி ப்ரோமோ 1 | Colors தமிழ்*, 2018-02-20 அன்று பார்க்கப்பட்டது
2. ↑  "தமிழில் புதிய பொழுது போக்கு தொலைக்காட்சி 'கலர்ஸ்'", *Tamil Cine Talk* (ஆங்கிலம்), 2018-02-09, 2018-02-20 அன்று பார்க்கப்பட்டது
3. ↑  TV, Colors, "வேலுநாச்சி தொடரின் பகுதிகள்- Voot செயலியில்", *www.voot.com*, 2018-02-20 அன்று பார்க்கப்பட்டது

வெளி இணைப்புகள்
---------------

* கலர்ஸ் தமிழ் டுவிட்டர் in தமிழ்
* கலர்ஸ் தமிழ் முகநூல் in தமிழ்
* லர்ஸ் தமிழ் யூட்யுப் in தமிழ்

| * பா
* உ
* தொ
கலர்ஸ் தமிழ் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 
* அபி டெய்லர்
* நம்ம மதுரை சிஸ்ட்டர்ஸ்
* பச்சக்கிளி
* வள்ளி திருமணம்
* கண்ட நாள் முதல்
* இது சொல்ல மறந்த கதை
* சில்லுனு ஒரு காதல்

 |
| மொழிமாற்று தொடர்கள் | 
* நாகினி 6

 |
நடராசருக்குப் பின் வட்டவடிவில் அமைந்துள்ள திருவாசி
அண்டங்களின் இயக்கத்தைக் குறிக்கும் சிவ நடனம் பிரபஞ்சத்தைக் குறிக்கும் வட்டத்துக்குள் நின்று ஆடும் சிவன். இந்தப் பிரபஞ்ச வட்டத்தையே திருவாசி பிரதிபலிக்கிறது.
**திருவாசி** என்பது கோயிலில் கடவுள் சிலை இருக்கும் பீடத்தின் மேல் அமைந்திருக்கும், வேலைப்பாட்டுடன் கூடிய, உலோகத்தினால் செய்யப்பட்ட அலங்கார அமைப்பு ஆகும். இதனை *திருவாசிகை*, *திருவாட்சி*, *வாகனப்பிரபை* போன்ற பெயர்களாலும் அழைப்பதுண்டு. இது சிலைக்குப் பின்னணியாக இருக்கும்படி அமைந்திருக்கும். வளைவாக அமைந்து காணப்படினும், இவை பல்வேறு வடிவங்களில் காணப்படுகின்றன. 

  

சமய அடிப்படையில் இதற்குப் பல தத்துவங்கள் கூறப்படுகின்றன. உண்மை விளக்கம் என்னும் சைவ சித்தாந்த நூல் சிவனின் நடராச தத்துவத்தை விளக்கும்போது *ஓங்காரமே திருவாசி* என்று திருவாசியை ஓங்கார வடிவமாகக் காட்டுகிறது.   இதுதவிர திருவாசி பிரபஞ்சத்தைக் குறிக்கிறது என்ற கருத்தும் உண்டு. நடராஜர் சிற்பங்களில் திருவாசி ஏறத்தாழ வட்டவடிவில் காணப்படும். இவ்வட்டத்தின் மையம் ஆடல் புரியும் நிலையில் உள்ள சிலையின் தொப்புளுடன் பொருந்தி வரும்படி அமைந்திருக்கும். வளைவின் வெளிப்புறம் வரிசையாகத் தீச்சுவாலைகள் இருக்கும். 

  

சில திருவாசிகளில் இருபுறமும் பீடத்திலிருந்து தூண்போன்ற அமைப்புக்களும் அதன் மேல் வளைவான அமைப்பும் காணப்படும். உச்சியில் யாளியின் முகம் அமைந்திருக்க, இரு பக்கங்களிலும் தூண் அமைப்பின் உச்சியிலிருந்து வளைவு தொடங்கும் இடங்களில் பக்கத்துக்கு ஒன்றாக இரு மகர உருவங்கள் இருப்பது உண்டு. 

  

திருவாசிகள் பித்தளை, செப்பு, பஞ்சலோகம், வெள்ளி, தங்கம் போன்ற பலவகை உலோகங்களால் ஆக்கப்படுவது உண்டு.

ஆதாரங்கள்
---------

1. ↑
2. ↑  ஓங்கார மேநல் திருவாசி உற்றதனில் -சேக்கிழார் பிள்ளைத் தமிழ்
**மறென் லெ பூர்ஸ்ஷூவா** (தோராயமாக 1550–1634) என்பவர், ஒரு பிரெஞ்சு கலைஞரும், கண்டுபிடிப்பாளரும் ஆவார். இரண்டு நூற்றாண்டுகளாக சுடுகலன்களில் பயன்பாட்டில் இருந்த தீக்கல் இயக்கத்தை கண்டுபிடித்ததாக அறியப்படுபவர்.

வாழ்க்கை
--------

பிரான்சின், நோர்மாண்டியில் உள்ள லிசியொவில், ஒரு கலைக் குடும்பத்தில் பிறந்தார் மறென் லெ பூர்ஸ்ஷூவா. ஆரம்பத்தில் இவர் ஓவியராக தான் பயின்றார். பின்னர் கலைஞராக மட்டுமல்லாமல், ஒரு துமுக்கிகொல்லராகவும், கண்டுபிடிப்பாளருமாக போற்றப்பட்டார். 1598-ல், இவரின் திறமைகளால் கவரப்பட்ட மன்னர் நான்காம் ஹென்றி, அரசவையில் பணியாளாக நியமித்தார். கலைவேலைபாடுகள், சுடுகலன்கள், வளிம துப்பாக்கிகள், மற்றும் குறுக்குவில்கள் ஆகியவற்றை இவர் தயாரித்தார்.

மன்னர் பதிமூன்றாம் லூயீயின் ஆட்சியிலும் இவர் அரச சேவையை தொடர்ந்தார். 1610-க்கும் 1615-க்கும் இடைப்பட்ட காலத்தில், முந்தைய தீக்கலியக்க அமைப்புகளின் (சொடுக்கொலி, சொடுக்குஞ்சேவல்)   மேம்பாடான, "அசல்" தீக்கல்லியக்கச் சுடுகலனை முதன்முதலில் இவர் உருவாக்கியதாக நம்பப்படுகிறது. இவரின் அடிப்படை வடிவமானது, மொத்த ஐரோப்பாவிலும் விரைவில் பரவிவிட்டது.

மறென் லெ பூர்ஸ்ஷூவாவின் வடிவத்தின் ஒரு சிறப்பம்சமே, அதிலுள்ள அரை-இழுபட்ட நிலை தான். அந்த அரை-இழுபட்ட நிலையில் ஆயுதத்தில் மீள்குண்டேற்ற முடியும், அனால் அதேசமயம் துப்பாக்கியும் வெடிக்காது. இந்த அம்சம் முந்தைய வடிவங்களைவிட பாதுகாப்பானது, மேலும் மற்ற துமுக்கிகொல்லர்களும் இதை அமல்படுத்தினர்.

மேற்கோள்கள்
-----------

* 2004-ல், ABC-CLIO-வால் பிரசுரிக்கப்பட்ட ஜெஃப் கினார்டின் "Pistols: An Illustrated History of Their Impact"
* டார்ஸ்டென் லென்க்கின் "The Flintlock: Its Origin, Development, and Use"